อยากทราบว่ามันเป็นเพราะอะไรค่ะ ปกติไม่เคยเลื่อนนานขนาดนี้
สวัสดีค่ะ การที่ประจำเดือนไม่มานาน 2 เดือน หากได้ตรวจหาการตั้งครรภ์อย่างถูกแล้วถึง 5 ครั้ง พบขึ้นเพียง 1 ขีด ก็แสดงว่าไม่มีการตั้งครรภ์เกิดขึ้นค่ะดังนั้น สาเหตุที่ทำให้ประจำเดือนไม่มา อาจเกิดจาก1. มีความเครียด ทำงานหนัก ออกกำลังกายมากไป พักผ่อนน้อย อดนอน นอนดึก อดอาหาร มีน้ำหนักลด หรือมีน้ำหนักเพิ่มขึ้นรวดเร็ว2. มีการเจ็บป่วยไม่สบาย เช่น ไข้หวัด ท้องเสีย เป็นต้น3. การผลิตฮอร์โมนของรังไข่ผิดปกติ เช่น มีภาวะถุงน้ำจำนวนมากในรังไข่4. มีพังผืดในมดลูก จากการเคยมีมดลูกอักเสบ5. มีภาวะไทรอยด์ฮอร์โมนเป็นพิษ หรือไทรอยด์ฮอร์โมนต่ำ6.การใช้ยาฮอร์โมนติดต่อกันนานๆ เช่น ยาเม็ดคุมกำเนิด ยาฉีดคุมกำเนิด เป็นต้น7. รังไข่เสื่อมก่อนกำหนด8. มีเนื้องอกในต่อมใต้สมองแนะนำให้รอประจำเดือนไปอีก 1 เดือน หากยังคงไม่มา ควรไปพบแพทย์เพื่อหาสาเหตุค่ะ